Ericu950/Stoicheia-meter-silver huggingface dataset:
ὁρῶ γὰρ οὐ μόνον περὶ τοὺς ἐξαμαρτάνοντας τὰς βλασφημίας γιγνομένας , ἀλλὰ καὶ τοὺς ἄλλους ἅπαντας συνδιαβαλλομένους τοὺς περὶ τὴν αὐτὴν διατριβὴν ὄντας .
θαυμάζω δ ὅταν ἴδω τούτους μαθητῶν ἀξιουμένους , οἳ ποιητικοῦ πράγματος τεταγμένην τέχνην παράδειγμα φέροντες λελήθασι σφᾶς αὐτούς .
τίς γὰρ οὐκ οἶδε πλὴν τούτων ὅτι τὸ μὲν τῶν γραμμάτων ἀκινήτως ἔχει καὶ μένει κατὰ τ αὐτόν , ὥστε τοῖς αὐτοῖς ἀεὶ περὶ τῶν αὐτῶν χρώμενοι διατελοῦμεν , τὸ δὲ τῶν λόγων πᾶν τ οὐναντίον πέπονθεν ·
τὸ γὰρ ὑφ ἑτέρου ῥηθὲν τῷ λέγοντι μετ ἐκεῖνον οὐχ ὁμοίως χρήσιμόν ἐστιν , ἀλλ οὗτος εἶναι δοκεῖ τεχνικώτατος , ὅς τις ἂν ἀξίως μὲν λέγῃ τῶν πραγμάτων , μηδὲν δὲ τῶν αὐτῶν τοῖς ἄλλοις εὑρίσκειν δύνηται .
μέγιστον δὲ σημεῖον τῆς ἀνομοιότητος αὐτῶν 0 ·
τοὺς μὲν γὰρ λόγους οὐχ οἷόν τε καλῶς ἔχειν , ἢν μὴ τῶν καιρῶν καὶ τοῦ πρεπόντως καὶ τοῦ καινῶς ἔχειν μετάσχωσιν , τοῖς δὲ γράμμασιν οὐδενὸς τούτων προσεδέησεν 0 .
ὥσθ οἱ χρώμενοι τοῖς τοιούτοις παραδείγμασι πολὺ ἂν δικαιότερον ἀποτίνοιεν ἢ λαμβάνοιεν ἀργύριον , ὅτι πολλῆς ἐπιμελείας αὐτοὶ δεόμενοι παιδεύειν τοὺς ἄλλους ἐπιχειροῦσιν .
εἰ δὲ δεῖ μὴ κατηγορεῖν τῶν ἄλλων ἀλλὰ καὶ τὴν ἐμαυτοῦ δηλῶσαι διάνοιαν , ἡγοῦμαι πάντας ἄν μοι τοὺς εὖ φρονοῦντας συνειπεῖν ὅτι πολλοὶ μὲν τῶν φιλοσοφησάντων ἰδιῶται διετέλεσαν ὄντες , ἄλλοι δέ τινες οὐδενὶ πώποτε συγγενόμενοι τῶν σοφιστῶν καὶ λέγειν καὶ πολιτεύεσθαι δεινοὶ γεγόνασιν .
αἱ μὲν γὰρ δυνάμεις καὶ τῶν λόγων καὶ τῶν ἄλλων ἔργων ἁπάντων ἐν τοῖς εὐφυέσιν ἐγγίγνονται καὶ τοῖς περὶ τὰς ἐμπειρίας γεγυμνασμένοις ·
ἡ δὲ παίδευσις τοὺς μὲν τοιούτους τεχνικωτέρους καὶ πρὸς τὸ ζητεῖν εὐπορωτέρους ἐποίησεν , οἷς γὰρ νῦν ἐντυγχάνουσι πλανώμενοι , ταῦτ ἐξ ἑτοιμοτέρου λαμβάνειν αὐτοὺς ἐδίδαξεν , τοὺς δὲ καταδεεστέραν τὴν φύσιν ἔχοντας ἀγωνιστὰς μὲν ἀγαθοὺς ἢ λόγων ποιητὰς οὐκ ἂν ἀποτελέσειεν , αὐτοὺς δ ἂν αὑτῶν προαγάγοι καὶ πρὸς πολλὰ φρονιμωτέρως διακεῖσθαι ποιήσειεν .
βούλομαι δ , ἐπειδή περ εἰς τοῦτο προῆλθον , ἔτι σαφέστερον εἰπεῖν περὶ αὐτῶν .
φημὶ γὰρ ἐγὼ τῶν μὲν ἰδεῶν , ἐξ ὧν τοὺς λόγους ἅπαντας καὶ λέγομεν καὶ συντίθεμεν , λαβεῖν τὴν ἐπιστήμην οὐκ εἶναι τῶν πάνυ χαλεπῶν , ἤν τις αὑτὸν παραδῷ μὴ τοῖς ῥᾳδίως ὑπισχνουμένοις ἀλλὰ τοῖς εἰδόσι τι περὶ αὐτῶν ·
τὸ δὲ τούτων ἐφ ἑκάστῳ τῶν πραγμάτων ἃς δεῖ προελέσθαι καὶ μῖξαι πρὸς ἀλλήλας καὶ τάξαι κατὰ τρόπον , ἔτι δὲ τῶν καιρῶν μὴ διαμαρτεῖν , ἀλλὰ καὶ τοῖς ἐνθυμήμασι πρεπόντως ὅλον τὸν λόγον καταποικῖλαι καὶ τοῖς ὀνόμασιν εὐρύθμως καὶ μουσικῶς εἰπεῖν , ταῦτα δὲ πολλῆς ἐπιμελείας δεῖσθαι καὶ ψυχῆς ἀνδρικῆς καὶ δοξαστικῆς ἔργον εἶναι , καὶ δεῖν τὸν μὲν μαθητὴν πρὸς τῷ τὴν φύσιν ἔχειν οἵαν χρὴ τὰ μὲν εἴδη τὰ τῶν λόγων μαθεῖν , περὶ δὲ τὰς χρήσεις αὐτῶν γυμνασθῆναι , τὸν δὲ διδάσκαλον τὰ μὲν οὕτως ἀκριβῶς οἷόν τ εἶναι διελθεῖν ὥστε μηδὲν τῶν διδακτῶν παραλιπεῖν , περὶ δὲ τῶν λοιπῶν τοιοῦτον αὑτὸν παράδειγμα παρασχεῖν , ὥστε τοὺς ἐκτυπωθέντας καὶ μιμήσασθαι δυναμένους εὐθὺς ἀνθηρότερον καὶ χαριέστερον τῶν ἄλλων φαίνεσθαι λέγοντας 0 1 2 .
καὶ τούτων μὲν ἁπάντων συμπεσόντων τελείως ἕξουσιν οἱ φιλοσοφοῦντες ·
καθ ὃ δ ἂν ἐλλειφθῇ τι τῶν εἰρημένων , ἀνάγκη ταύτῃ χεῖρον διακεῖσθαι τοὺς πλησιάζοντας 0 .
οἱ μὲν οὖν ἄρτι τῶν σοφιστῶν ἀναφυόμενοι καὶ νεωστὶ προσπεπτωκότες ταῖς ἀλαζονείαις , εἰ καὶ νῦν πλεονάζουσιν , εὖ οἶδ ὅτι πάντες ἐπὶ ταύτην κατενεχθήσονται τὴν ὑπόθεσιν .
λοιποὶ δ ἡμῖν εἰσιν οἱ πρὸ ἡμῶν γενόμενοι καὶ τὰς καλουμένας τέχνας γράψαι τολμήσαντες , οὓς οὐκ ἀφετέον ἀνεπιτιμήτους ·
οἵ τινες ὑπέσχοντο δικάζεσθαι διδάξειν , ἐκλεξάμενοι τὸ δυσχερέστατον τῶν ὀνομάτων , ὃ τῶν φθονούντων ἔργον ἦν λέγειν , ἀλλ οὐ τῶν προεστώτων τῆς τοιαύτης παιδεύσεως , καὶ ταῦτα τοῦ πράγματος , καθ ὅσον ἐστὶ διδακτόν , οὐδὲν μᾶλλον πρὸς τοὺς δικανικοὺς λόγους ἢ πρὸς τοὺς ἄλλους ἅπαντας ὠφελεῖν δυναμένου 0 .
τοσούτῳ δὲ χείρους ἐγένοντο τῶν περὶ τὰς ἔριδας καλινδουμένων , ὅσον οὗτοι μὲν τοιαῦτα λογίδια διεξιόντες , οἷς εἴ τις ἐπὶ τῶν πράξεων ἐμμείνειεν εὐθὺς ἂν ἐν πᾶσιν εἴη κακοῖς , ὅμως ἀρετὴν ἐπηγγείλαντο καὶ σωφροσύνην περὶ αὐτῶν , ἐκεῖνοι δ ἐπὶ τοὺς πολιτικοὺς λόγους , παρακαλοῦντες , ἀμελήσαντες τῶν ἄλλων τῶν προσόντων αὐτοῖς ἀγαθῶν , πολυπραγμοσύνης καὶ πλεονεξίας ὑπέστησαν εἶναι διδάσκαλοι .
καίτοι τοὺς βουλομένους πειθαρχεῖν τοῖς ὑπὸ τῆς φιλοσοφίας ταύτης προσταττομένοις πολὺ ἂν θᾶττον πρὸς ἐπιείκειαν ἢ πρὸς ῥητορείαν ὠφελήσειεν .
καὶ μηδεὶς οἰέσθω με λέγειν ὡς ἔστι δικαιοσύνη διδακτόν ·
ὅλως μὲν γὰρ οὐδεμίαν ἡγοῦμαι τοιαύτην εἶναι τέχνην , ἥτις τοῖς κακῶς πεφυκόσι πρὸς ἀρετὴν σωφροσύνην ἂν καὶ δικαιοσύνην ἐμποιήσειεν ·
οὐ μὴν ἀλλὰ συμπαρακελεύσασθαί γε καὶ συνασκῆσαι μάλιστ ἃ οἶμαι τὴν τῶν λόγων τῶν πολιτικῶν ἐπιμέλειαν 0 .
ἵνα δὲ μὴ δοκῶ τὰς μὲν τῶν ἄλλων ὑποσχέσεις διαλύειν , αὐτὸς δὲ μείζω λέγειν τῶν ἐνόντων , ἐξ ὧνπερ αὐτὸς ἐπείσθην οὕτω ταῦτ ἔχειν , ῥᾳδίως οἶμαι καὶ τοῖς ἄλλοις φανερὸν καταστήσειν .
εἰσί τινες οἳ μέγα φρονοῦσιν , ἢν ὑπόθεσιν ἄτοπον καὶ παράδοξον ποιησάμενοι περὶ ταύτης ἀνεκτῶς εἰπεῖν δυνηθῶσι ·
καὶ καταγεγηράκασιν οἱ μὲν οὐ φάσκοντες οἷόν τ εἶναι ψευδῆ λέγειν οὐ δ ἀντιλέγειν οὐ δὲ δύω λόγω περὶ τῶν αὐτῶν πραγμάτων ἀντειπεῖν , οἱ δὲ διεξιόντες ὡς ἀνδρία καὶ σοφία καὶ δικαιοσύνη τ αὐτόν ἐστι , καὶ φύσει μὲν οὐδὲν αὐτῶν ἔχομεν , μία δ ἐπιστήμη καθ ἁπάντων ἐστίν 0 ·
ἄλλοι δὲ περὶ τὰς ἔριδας διατρίβουσι τὰς οὐδὲν μὲν ὠφελούσας , πράγματα δὲ παρέχειν τοῖς πλησιάζουσι δυναμένας .
ἐγὼ δ εἰ μὲν ἑώρων νεωστὶ τὴν περιεργίαν ταύτην ἐν τοῖς λόγοις ἐγγεγενημένην καὶ τούτους ἐπὶ τῇ καινότητι τῶν εὑρημένων φιλοτιμουμένους , οὐκ ἂν ὁμοίως ἐθαύμαζον αὐτῶν ·
νῦν δὲ τίς ἐστιν οὕτως ὀψιμαθής , ὅστις οὐκ οἶδε Πρωταγόραν καὶ τοὺς κατ ἐκεῖνον τὸν χρόνον γενομένους σοφιστάς , ὅτι καὶ τοιαῦτα καὶ πολὺ τούτων πραγματωδέστερα συγγράμματα κατέλιπον ἡμῖν ;
πῶς γὰρ ἄν τις ὑπερβάλοιτο Γοργίαν τὸν τολμήσαντα λέγειν ὡς οὐδὲν τῶν ὄντων ἔστιν , ἢ Ζήνωνα τὸν τ αὐτὰ δυνατὰ καὶ πάλιν ἀδύνατα πειρώμενον ἀποφαίνειν , ἢ Μέλισσον ὃς ἀπείρων τὸ πλῆθος πεφυκότων τῶν πραγμάτων ὡς ἑνὸς ὄντος τοῦ παντὸς ἐπεχείρησεν ἀποδείξεις εὑρίσκειν 0 ;
ἄλλ ὅμως οὕτω φανερῶς ἐκείνων ἐπιδειξάντων ὅτι ῥᾴδιόν ἐστι , περὶ ὧν ἄν τις πρόθηται , ψευδῆ μηχανήσασθαι λόγον , ἔτι περὶ τὸν τόπον τοῦτον διατρίβουσιν ·
οὓς ἐχρῆν ἀφεμένους ταύτης τῆς τερθρείας , τῆς ἐν μὲν τοῖς λόγοις ἐξελέγχειν προσποιουμένης , ἐν δὲ τοῖς ἔργοις πολὺν ἤδη χρόνον ἐξεληλεγμένης , τὴν ἀλήθειαν διώκειν , καὶ περὶ τὰς πράξεις ἐν αἷς πολιτευόμεθα , τοὺς συνόντας παιδεύειν , καὶ περὶ τὴν ἐμπειρίαν τὴν τούτων γυμνάζειν , ἐνθυμουμένους ὅτι πολὺ κρεῖττόν ἐστι περὶ τῶν χρησίμων ἐπιεικῶς δοξάζειν ἢ περὶ τῶν ἀχρήστων ἀκριβῶς ἐπίστασθαι , καὶ μικρὸν προέχειν ἐν τοῖς μεγάλοις μᾶλλον ἢ πολὺ διαφέρειν ἐν τοῖς μικροῖς καὶ τοῖς μηδὲν πρὸς τὸν βίον ὠφελοῦσιν 0 .
ἀλλὰ γὰρ οὐδενὸς αὐτοῖς ἄλλου μέλει πλὴν τοῦ χρηματίζεσθαι παρὰ τῶν νεωτέρων .
ἔστι δ ἡ περὶ τὰς ἔριδας φιλοσοφία δυναμένη τοῦτο ποιεῖν ·
οἱ γὰρ μή τε τῶν ἰδίων πω μή τε τῶν κοινῶν φροντίζοντες τούτοις μάλιστα χαίρουσι τῶν λόγων οἳ μη δὲ πρὸς ἓν χρήσιμοι τυγχάνουσιν ὄντες .
τοῖς μὲν οὖν τηλικούτοις πολλὴ συγγνώμη ταύτην ἔχειν τὴν διάνοιαν 0 ·
ἐπὶ γὰρ ἁπάντων τῶν πραγμάτων πρὸς τὰς περιττότητας καὶ τὰς θαυματοποιίας οὕτω διακείμενοι διατελοῦσι ·
τοῖς δὲ παιδεύειν προσποιουμένοις ἄξιον ἐπιτιμᾶν , ὅτι κατηγοροῦσι μὲν τῶν ἐπὶ τοῖς ἰδίοις συμβολαίοις ἐξαπατώντων καὶ μὴ δικαίως τοῖς λόγοις χρωμένων , αὐτοὶ δ ἐκείνων δεινότερα ποιοῦσιν 0 ·
οἱ μὲν γὰρ ἄλλους τινὰς ἐζημίωσαν , οὗτοι δὲ τοὺς συνόντας μάλιστα βλάπτουσιν .
τοσοῦτον δ ἐπιδεδωκέναι πεποιήκασι τὸ ψευδολογεῖν ὥστ ἤδη τινές , ὁρῶντες τούτους ἐκ τῶν τοιούτων ὠφελουμένους , τολμῶσι γράφειν ὡς ἔστιν ὁ τῶν πτωχευόντων καὶ φευγόντων βίος ζηλωτότερος ἢ τῶν ἄλλων ἀνθρώπων , καὶ ποιοῦνται τεκμήριον , ὡς εἰ περὶ πονηρῶν πραγμάτων ἔχουσί τι λέγειν , περί γε τῶν καλῶν κ ἀγαθῶν ῥᾳδίως εὐπορήσουσιν 0 .
ἐμοὶ δὲ δοκεῖ πάντων εἶναι καταγελαστότατον τὸ διὰ τούτων τῶν λόγων ζητεῖν πείθειν ὡς περὶ τῶν πολιτικῶν ἐπιστήμην ἔχουσιν , ἐξὸν ἐν αὐτοῖς οἷς ἐπαγγέλλονται τὴν ἐπίδειξιν ποιεῖσθαι ·
τοὺς γὰρ ἀμφισβητοῦντας τοῦ φρονεῖν καὶ φάσκοντας εἶναι σοφιστὰς οὐκ ἐν τοῖς ἠμελημένοις ὑπὸ τῶν ἄλλων , ἀλλ ἐν οἷς ἅπαντές εἰσιν ἀνταγωνισταί , προσήκει διαφέρειν καὶ κρείττους εἶναι τῶν ἰδιωτῶν .
νῦν δὲ παραπλήσιον ποιοῦσιν .
ὥσπερ ἂν εἴ τις προσποιοῖτο κράτιστος εἶναι τῶν ἀθλητῶν ἐνταῦθα καταβαίνων , οὗ μηδεὶς ἂν ἄλλος ἀξιώσειεν .
τίς γὰρ ἂν τῶν εὖ φρονούντων συμφορὰς ἐπαινεῖν ἐπιχειρήσειεν ;
ἀλλὰ δῆλον , ὅτι δι ἀσθένειαν ἐνταῦθα καταφεύγουσιν 0 .
ἔστι γὰρ τῶν μὲν τοιούτων συγγραμμάτων μία τις ὁδός , ἣν οὔ θ εὑρεῖν οὔ τε μαθεῖν οὔ τε μιμήσασθαι δύσκολόν ἐστιν ·
οἱ δὲ κοινοὶ πιστοὶ καὶ τούτοις ὅμοιοι τῶν λόγων διὰ πολλῶν ἰδεῶν καὶ καιρῶν δυσκαταμαθήτων εὑρίσκονταί τε καὶ λέγονται , καὶ τοσούτῳ χαλεπωτέραν ἔχουσι τὴν σύνθεσιν , ὅσῳ περ τὸ σεμνύνεσθαι τοῦ σκώπτειν καὶ τὸ σπουδάζειν τοῦ παίζειν ἐπιπονώτερόν ἐστιν .
σημεῖον δὲ μέγιστον 0 ·
τῶν μὲν γὰρ τοὺς βομβυλιοὺς καὶ τοὺς ἅλας καὶ τὰ τοιαῦτα βουληθέντων ἐπαινεῖν οὐδεὶς πώποτε λόγων ἠπόρησεν , οἱ δὲ περὶ τῶν ὁμολογουμένων ἀγαθῶν ἢ καλῶν ἢ τῶν διαφερόντων ἐπ ἀρετῇ λέγειν ἐπιχειρήσαντες πολὺ καταδεέστερον τῶν ὑπαρχόντων ἅπαντες εἰρήκασιν .
οὐ γὰρ τῆς αὐτῆς γνώμης ἐστὶν ἀξίως εἰπεῖν περὶ ἑκατέρων αὐτῶν , ἀλλὰ τὰ μὲν μικρὰ ῥᾴδιον τοῖς λόγοις ὑπερβαλέσθαι , τῶν δὲ χαλεπὸν τοῦ μεγέθους ἐφικέσθαι 0 ·
καὶ περὶ μὲν τῶν δόξαν ἐχόντων σπάνιον εὑρεῖν , ἃ μηδεὶς πρότερον εἴρηκε , περὶ δὲ τῶν φαύλων καὶ ταπεινῶν ὅ τι ἄν τις τύχῃ φθεγξάμενος ἅπαν ἴδιόν ἐστιν 0 .
διὸ καὶ τὸν γράψαντα περὶ τῆς Ἑλένης ἐπαινῶ μάλιστα τῶν εὖ λέγειν τι βουληθέντων , ὅτι περὶ τοιαύτης ἐμνήσθη γυναικός , ἣ καὶ τῷ γένει καὶ τῷ κάλλει καὶ τῇ δόξῃ πολὺ διήνεγκεν .
οὐ μὴν ἀλλὰ καὶ τοῦτον μικρόν τι παρέλαθεν ·
φησὶ μὲν γὰρ ἐγκώμιον γεγραφέναι περὶ αὐτῆς , τυγχάνει δ ἀπολογίαν εἰρηκὼς ὑπὲρ τῶν ἐκείνῃ πεπραγμένων .
ἔστι δ οὐκ ἐκ τῶν αὐτῶν ἰδεῶν οὐ δὲ περὶ τῶν αὐτῶν ἔργων ὁ λόγος , ἀλλὰ πᾶν τ οὐναντίον ·
ἀπολογεῖσθαι μὲν γὰρ προσήκει περὶ τῶν ἀδικεῖν αἰτίαν ἐχόντων , ἐπαινεῖν δὲ τοὺς ἐπ ἀγαθῷ τινὶ διαφέροντας .
ἵνα δὲ μὴ δοκῶ τὸ ῥᾷστον ποιεῖν , ἐπιτιμᾶν τοῖς ἄλλοις μηδὲν ἐπιδεικνὺς τῶν ἐμαυτοῦ , πειράσομαι περὶ τῆς αὐτῆς ταύτης εἰπεῖν , παραλιπὼν ἅπαντα τὰ τοῖς ἄλλοις εἰρημένα .
τὴν μὲν οὖν ἀρχὴν τοῦ λόγου ποιήσομαι τὴν ἀρχὴν τοῦ γένους αὐτῆς .
πλείστων γὰρ ἡμιθέων ὑπὸ Διὸς γεννηθέντων μόνης ταύτης γυναικὸς πατὴρ ἠξίωσε κληθῆναι .
σπουδάσας δὲ μάλιστα περί τε τὸν ἐξ Ἀλκμήνης καὶ τοὺς ἐκ Λήδας , τοσούτῳ μᾶλλον Ἑλένην Ἡρακλέους πρ οὐτίμησεν ὥστε τῷ μὲν ἰσχὺν ἔδωκεν , ἣ βίᾳ τῶν ἄλλων κρατεῖν δύναται , τῇ δὲ κάλλος ἀπένειμεν , ὃ καὶ τῆς ῥώμης αὐτῆς ἄρχειν πέφυκεν .
εἰδὼς δὲ τὰς ἐπιφανείας καὶ τὰς λαμπρότητας οὐκ ἐκ τῆς ἡσυχίας , ἀλλ ἐκ τῶν πολέμων καὶ τῶν ἀγώνων γιγνομένας , βουλόμενος αὐτῶν μὴ μόνον τὰ σώματ εἰς θεοὺς ἀναγαγεῖν ἀλλὰ καὶ τὰς δόξας ἀειμνήστους καταλιπεῖν , τοῦ μὲν ἐπίπονον καὶ φιλοκίνδυνον τὸν βίον κατέστησε , τῆς δὲ περίβλεπτον καὶ περιμάχητον τὴν φύσιν ἐποίησεν .
καὶ πρῶτον μὲν Θησεύς , ὁ λεγόμενος μὲν Αἰγέως , γενόμενος δ ἐκ Ποσειδῶνος , ἰδὼν αὐτὴν οὔπω μὲν ἀκμάζουσαν , ἤδη δὲ τῶν ἄλλων διαφέρουσαν , τοσοῦτον ἡττήθη τοῦ κάλλους ὁ κρατεῖν τῶν ἄλλων εἰθισμένος , ὥσθ ὑπαρχούσης αὐτῷ καὶ πατρίδος μεγίστης καὶ βασιλείας ἀσφαλεστάτης ἡγησάμενος οὐκ ἄξιον εἶναι ζῆν ἐπὶ τοῖς παροῦσιν ἀγαθοῖς ἄνευ τῆς πρὸς ἐκείνην οἰκειότητος , ἐπειδὴ παρὰ τῶν κυρίων οὐχ οἷός τ ἦν αὐτὴν λαβεῖν , ἀλλ ἐπέμενον τήν τε τῆς παιδὸς ἡλικίαν καὶ τὸν χρησμὸν τὸν παρὰ τῆς Πυθίας , ὑπεριδὼν τὴν ἀρχὴν τὴν Τυνδάρεω καὶ καταφρονήσας τῆς ῥώμης τῆς Κάστορος καὶ Πολυδεύκους καὶ πάντων τῶν ἐν Λακεδαίμονι δεινῶν ὀλιγωρήσας , βίᾳ λαβὼν αὐτὴν εἰς Ἄφιδναν τῆς Ἀττικῆς κατέθετο , καὶ τοσαύτην χάριν ἔσχε Πειρίθῳ τῷ μετασχόντι τῆς ἁρπαγῆς , ὥστε βουληθέντος αὐτοῦ μνηστεῦσαι Κόρην τὴν Διὸς καὶ Δήμητρος , καὶ παρακαλοῦντος ἐπὶ τὴν εἰς Ἅιδου κατάβασιν , ἐπειδὴ συμβουλεύων οὐχ οἷός τ ἦν ἀποτρέπειν , προδήλου τῆς συμφορᾶς οὔσης ὅμως αὐτῷ συνηκολούθησε , νομίζων ὀφείλειν τοῦτον τὸν ἔρανον , μηδενὸς ἀποστῆναι τῶν ὑπὸ Πειρίθου προσταχθέντων ἀνθ ὧν ἐκεῖνος αὐτῷ συνεκινδύνευσεν .
εἰ μὲν οὖν ὁ ταῦτα πράξας εἷς ἦν τῶν τυχόντων ἀλλὰ μὴ τῶν πολὺ διενεγκόντων , οὐκ ἄν πω δῆλος ἦν ὁ λόγος , πότερον Ἑλένης ἔπαινος ἢ κατηγορία Θησέως ἐστίν ·
νῦν δὲ τῶν μὲν ἄλλων τῶν εὐδοκιμησάντων εὑρήσομεν τὸν μὲν ἀνδρίας , τὸν δὲ σοφίας , τὸν δ ἄλλου τινὸς τῶν τοιούτων μερῶν ἀπεστερημένον , τοῦτον δὲ μόνον οὐ δ ἑνὸς ἐνδεᾶ γενόμενον , ἀλλὰ παντελῆ τὴν ἀρετὴν κτησάμενον 0 1 2 .
δοκεῖ δέ μοι πρέπειν περὶ αὐτοῦ καὶ διὰ μακροτέρων εἰπεῖν ·
ἡγοῦμαι γὰρ ταύτην μεγίστην εἶναι πίστιν τοῖς βουλομένοις Ἑλένην ἐπαινεῖν , ἢν ἐπιδείξωμεν τοὺς ἀγαπήσαντας καὶ θαυμάσαντας ἐκείνην αὐτοὺς τῶν ἄλλων θαυμαστοτέρους ὄντας .
ὅσα μὲν γὰρ ἐφ ἡμῶν γέγονεν , εἰκότως ἂν ταῖς δόξαις ταῖς ἡμετέραις αὐτῶν διακρίνοιμεν , περὶ δὲ τῶν οὕτω παλαιῶν προσήκει τοῖς κατ ἐκεῖνον τὸν χρόνον εὖ φρονήσασιν ὁμονοοῦντας ἡμᾶς φαίνεσθαι .
κάλλιστον μὲν οὖν ἔχω περὶ Θησέως τοῦτ εἰπεῖν , ὅτι κατὰ τὸν αὐτὸν χρόνον Ἡρακλεῖ γενόμενος ἐνάμιλλον τὴν αὑτοῦ δόξαν πρὸς τὴν ἐκείνου κατέστησεν .
οὐ γὰρ μόνον τοῖς ὅπλοις ἐκοσμήσαντο παραπλησίοις , ἀλλὰ καὶ τοῖς ἐπιτηδεύμασιν ἐχρήσαντο τοῖς αὐτοῖς , πρέποντα τῇ συγγενείᾳ ποιοῦντες .
ἐξ ἀδελφῶν γὰρ γεγονότες , ὁ μὲν ἐκ Διός , ὁ δ ἐκ Ποσειδῶνος , ἀδελφὰς καὶ τὰς ἐπιθυμίας ἔσχον 0 .
μόνοι γὰρ οὗτοι τῶν προγεγενημένων ὑπὲρ τοῦ βίου τοῦ τῶν ἀνθρώπων ἀθληταὶ κατέστησαν .
συνέβη δὲ τὸν μὲν ὀνομαστοτέρους καὶ μείζους , τὸν δ ὠφελιμωτέρους καὶ τοῖς Ἕλλησιν οἰκειοτέρους ποιήσασθαι τοὺς κινδύνους 0 .
τῷ μὲν γὰρ Εὐρυσθεὺς προσέταττε τάς τε βοῦς τὰς ἐκ τῆς Ἐρυθείας ἀγαγεῖν καὶ τὰ μῆλα τὰ τῶν Ἑσπερίδων ἐνεγκεῖν καὶ τὸν Κέρβερον ἀναγαγεῖν καὶ τοιούτους ἄλλους πόνους , ἐξ ὧν ἤμελλεν οὐ τοὺς ἄλλους ὠφελήσειν ἀλλ αὐτὸς κινδυνεύσειν ·
ὁ δ αὐτὸς αὑτοῦ κύριος ὢν τούτους προῃρεῖτο τῶν ἀγώνων ἐξ ὧν ἤμελλεν ἢ τῶν Ἑλλήνων ἢ τῆς αὑτοῦ πατρίδος εὐεργέτης γενήσεσθαι .
καὶ τόν τε ταῦρον τὸν ἀνεθέντα μὲν ὑπὸ Ποσειδῶνος , τὴν δὲ χώραν λυμαινόμενον , ὃν πάντες οὐκ ἐτόλμων ὑπομένειν , μόνος χειρωσάμενος μεγάλου φόβου καὶ πολλῆς ἀπορίας τοὺς οἰκοῦντας τὴν πόλιν ἀπήλλαξεν ·
καὶ μετὰ ταῦτα Λαπίθαις σύμμαχος γενόμενος , στρατευσάμενος ἐπὶ Κενταύρους τοὺς διφυεῖς , οἳ καὶ τάχει καὶ ῥώμῃ καὶ τόλμῃ διενεγκόντες τὰς μὲν ἐπόρθουν , τὰς δ ἤμελλον , ταῖς δ ἠπείλουν τῶν πόλεων , τούτους μάχῃ νικήσας εὐθὺς μὲν αὐτῶν τὴν ὕβριν ἔπαυσεν , οὐ πολλῷ δ ὕστερον τὸ γένος ἐξ ἀνθρώπων ἠφάνισεν .
περὶ δὲ τοὺς αὐτοὺς χρόνους τὸ τέρας τὸ τραφὲν μὲν ἐν Κρήτῃ , γενόμενον δ ἐκ Πασιφάης τῆς Ἡλίου θυγατρός , ᾧ κατὰ μαντείαν δασμὸν τῆς πόλεως δὶς ἑπτὰ παῖδας ἀποστελλούσης , ἰδὼν αὐτοὺς ἀγομένους καὶ πανδημεὶ προπεμπομένους ἐπὶ θάνατον ἄνομον καὶ προῦπτον καὶ πενθουμένους ἔτι ζῶντας , οὕτως ἠγανάκτησεν ὥσθ ἡγήσατο κρεῖττον εἶναι τεθνάναι μᾶλλον ἢ ζῆν ἄρχων τῆς πόλεως τῆς οὕτως οἰκτρὸν τοῖς ἐχθροῖς φόρον ὑποτελεῖν ἠναγκασμένης 0 .
σύμπλους δὲ γενόμενος , καὶ κρατήσας φύσεως ἐξ ἀνδρὸς μὲν καὶ ταύρου μεμιγμένης , τὴν δ ἰσχὺν ἐχούσης οἵαν προσήκει τὴν ἐκ τοιούτων σωμάτων συγκειμένην , τοὺς μὲν παῖδας διασώσας τοῖς γονεῦσιν ἀπέδωκε , τὴν δὲ πόλιν οὕτως ἀνόμου καὶ δεινοῦ καὶ δυσαπαλλάκτου προστάγματος ἠλευθέρωσεν .
ἀπορῶ δ ὅ τι χρήσωμαι τοῖς ἐπιλοίποις ·
ἐπιστὰς γὰρ ἐπὶ τὰ Θησέως ἔργα καὶ λέγειν ἀρξάμενος περὶ αὐτῶν ὀκνῶ μὲν μεταξὺ παύσασθαι καὶ παραλιπεῖν τήν τε Σκίρωνος καὶ Κερκύονος καὶ τῶν ἄλλων τῶν τοιούτων παρανομίαν , πρὸς οὓς ἀνταγωνιστὴς γενόμενος ἐκεῖνος πολλῶν καὶ μεγάλων συμφορῶν τοὺς Ἕλληνας ἀπήλλαξεν , αἰσθάνομαι δ ἐμαυτὸν ἔξω φερόμενον τῶν καιρῶν καὶ δέδοικα μή τισι δόξω περὶ τούτου μᾶλλον σπουδάζειν ἢ περὶ ἧς τὴν ἀρχὴν ὑπεθέμην 0 .
ἐξ ἀμφοτέρων οὖν τούτων αἱροῦμαι τὰ μὲν πλεῖστα παραλιπεῖν διὰ τοὺς δυσκόλως ἀκροωμένους , περὶ δὲ τῶν ἄλλων ὡς ἂν δύνωμαι συντομώτατα διελθεῖν , ἵνα τὰ μὲν ἐκείνοις , τὰ δ ἐμαυτῷ χαρίσωμαι , καὶ μὴ παντάπασιν ἡττηθῶ τῶν εἰθισμένων φθονεῖν καὶ τοῖς λεγομένοις ἅπασιν ἐπιτιμᾶν 0 .
τὴν μὲν οὖν ἀνδρίαν ἐν τούτοις ἐπεδείξατο τοῖς ἔργοις ἐν οἷς αὐτὸς καθ αὑτὸν ἐκινδύνευσε , τὴν δ ἐπιστήμην ἣν εἶχε πρὸς τὸν πόλεμον , ἐν ταῖς μάχαις αἷς μεθ ὅλης τῆς πόλεως ἠγωνίσατο , τὴν δ εὐσέβειαν τὴν πρὸς τοὺς θεοὺς ἔν τε ταῖς Ἀδράστου καὶ ταῖς τῶν παίδων τῶν Ἡρακλέους ἱκετείαις , τοὺς μὲν γὰρ μάχῃ νικήσας Πελοποννησίους διέσωσε , τῷ δὲ τοὺς ὑπὸ τῇ Καδμείᾳ τελευτήσαντας βίᾳ Θηβαίων θάψαι παρέδωκε , τὴν δ ἄλλην ἀρετὴν καὶ τὴν σωφροσύνην ἔν τε τοῖς προειρημένοις καὶ μάλιστ ἐν οἷς τὴν πόλιν διῴκησεν 0 .
ὁρῶν γὰρ τοὺς βίᾳ τῶν πολιτῶν ἄρχειν ζητοῦντας ἑτέροις δουλεύοντας καὶ τοὺς ἐπικίνδυνον τὸν βίον τοῖς ἄλλοις καθιστάντας αὐτοὺς περιδεῶς ζῶντας , καὶ πολεμεῖν ἀναγκαζομένους μετὰ μὲν τῶν πολιτῶν πρὸς τοὺς ἐπιστρατευομένους , μετὰ δ ἄλλων τινῶν πρὸς τοὺς συμπολιτευομένους , ἔτι δὲ συλῶντας μὲν τὰ τῶν θεῶν , ἀποκτείνοντας δὲ τοὺς βελτίστους τῶν πολιτῶν , ἀπιστοῦντας δὲ τοῖς οἰκειοτάτοις , οὐδὲν δὲ ῥᾳθυμότερον ζῶντας τῶν ἐπὶ θανάτῳ συνειλημμένων , ἀλλὰ τὰ μὲν ἔξω ζηλουμένους , αὐτοὺς δὲ παρ αὑτοῖς μᾶλλον τῶν ἄλλων λυπουμένους 0 1 2 ·
τί γάρ ἐστιν ἄλγιον ἢ ζῆν ἀεὶ δεδιότα μή τις αὑτὸν τῶν παρεστώτων ἀποκτείνῃ , καὶ μηδὲν ἧττον φοβούμενον τοὺς φυλάττοντας ἢ τοὺς ἐπιβουλεύοντας 0 ;
τούτων ἁπάντων καταφρονήσας καὶ νομίσας οὐκ ἄρχοντας ἀλλὰ νοσήματα τῶν πόλεων εἶναι τοὺς τοιούτους , ἐπέδειξεν ὅτι ῥᾴδιόν ἐστιν ἅμα τυραννεῖν καὶ μηδὲν χεῖρον διακεῖσθαι τῶν ἐξ ἴσου πολιτευομένων .
καὶ πρῶτον μὲν τὴν πόλιν σποράδην καὶ κατὰ κώμας οἰκοῦσαν εἰς τ αὐτὸν συναγαγὼν τηλικαύτην ἐποίησεν ὥστ ἔτι καὶ νῦν ἀπ ἐκείνου τοῦ χρόνου μεγίστην τῶν Ἑλληνίδων εἶναι ·
μετὰ δὲ ταῦτα κοινὴν τὴν πατρίδα καταστήσας καὶ τὰς ψυχὰς τῶν συμπολιτευομένων ἐλευθερώσας ἐξ ἴσου τὴν ἅμιλλαν αὐτοῖς περὶ τῆς ἀρετῆς ἐποίησε , πιστεύων μὲν ὁμοίως αὐτῶν προέξειν ἀσκούντων ὥσπερ ἀμελούντων , εἰδὼς δὲ τὰς τιμὰς ἡδίους οὔσας τὰς παρὰ τῶν μέγα φρονούντων ἢ τὰς παρὰ τῶν δουλευόντων 0 .
τοσούτου δ ἐδέησεν ἀκόντων τι ποιεῖν τῶν πολιτῶν ὥσθ ὁ μὲν τὸν δῆμον καθίστη κύριον τῆς πολιτείας , οἱ δὲ μόνον αὐτὸν ἄρχειν ἠξίουν , ἡγούμενοι πιστοτέραν καὶ κοινοτέραν εἶναι τὴν ἐκείνου μοναρχίαν τῆς αὑτῶν δημοκρατίας .
οὐ γὰρ ὥσπερ ἕτεροι τοὺς μὲν πόνους ἄλλοις προσέταττε , τῶν δ ἡδονῶν αὐτὸς μόνος ἀπέλαυεν , ἀλλὰ τοὺς μὲν κινδύνους ἰδίους ἐποιεῖτο , τὰς δ ὠφελείας ἅπασιν εἰς τὸ κοινὸν ἀπεδίδου .
καὶ γάρ τοι διετέλεσε τὸν βίον οὐκ ἐπιβουλευόμενος ἀλλ ἀγαπώμενος , οὐ δ ἐπακτῷ δυνάμει τὴν ἀρχὴν διαφυλάττων , ἀλλὰ τῇ τῶν πολιτῶν εὐνοίᾳ δορυφορούμενος , τῇ μὲν ἐξουσίᾳ τυραννῶν , ταῖς δ εὐεργεσίαις δημαγωγῶν ·
οὕτω γὰρ νομίμως καὶ καλῶς διῴκει τὴν πόλιν ὥστ ἔτι καὶ νῦν ἴχνος τῆς ἐκείνου πραότητος ἐν τοῖς ἤθεσιν ἡμῶν καταλελεῖφθαι .
τὴν δὴ γεννηθεῖσαν μὲν ὑπὸ Διός , κρατήσασαν δὲ τοιαύτης ἀρετῆς καὶ σωφροσύνης , πῶς οὐκ ἐπαινεῖν χρὴ καὶ τιμᾶν καὶ νομίζειν πολὺ τῶν πώποτε γενομένων διενεγκεῖν ;
οὐ γὰρ δὴ μάρτυρά γε πιστότερον οὐ δὲ κριτὴν ἱκανώτερον ἕξομεν ἐπαγαγέσθαι περὶ τῶν Ἑλένῃ προσόντων ἀγαθῶν τῆς Θησέως διανοίας .
ἵνα δὲ μὴ δοκῶ δι ἀπορίαν περὶ τὸν αὐτὸν τόπον διατρίβειν , μη δ ἀνδρὸς ἑνὸς δόξῃ καταχρώμενος ἐπαινεῖν αὐτήν , βούλομαι καὶ περὶ τῶν ἐχομένων διελθεῖν .
μετὰ γὰρ τὴν Θησέως εἰς Ἅιδου κατάβασιν ἐπανελθούσης αὖθις εἰς Λακεδαίμονα καὶ πρὸς τὸ μνηστεύεσθαι λαβούσης ἡλικίαν ἅπαντες οἱ τότε βασιλεύοντες καὶ δυναστεύοντες τὴν αὐτὴν γνώμην ἔσχον περὶ αὐτῆς ·
ἐξὸν γὰρ αὐτοῖς λαμβάνειν ἐν ταῖς αὑτῶν πόλεσι γυναῖκας τὰς πρωτευούσας , ὑπεριδόντες τοὺς οἴκοι γάμους ἦλθον ἐκείνην μνηστεύσοντες .
οὔπω δὲ κεκριμένου τοῦ μέλλοντος αὐτῇ συνοικήσειν ἀλλ ἔτι κοινῆς τῆς τύχης οὔσης οὕτω πρόδηλος ἦν ἅπασιν ἐσομένη περιμάχητος ὥστε συνελθόντες πίστεις ἔδοσαν ἀλλήλοις ἦ μὴν βοηθήσειν , εἴ τις ἀποστεροίη τὸν ἀξιωθέντα λαβεῖν αὐτήν , νομίζων ἕκαστος τὴν ἐπικουρίαν ταύτην αὑτῷ παρασκευάζειν .
τῆς μὲν οὖν ἰδίας ἐλπίδος πλὴν ἑνὸς ἀνδρὸς ἅπαντες ἐψεύσθησαν , τῆς δὲ κοινῆς δόξης ἧς ἔσχον περὶ ἐκείνης οὐδεὶς αὐτῶν διήμαρτεν .
οὐ πολλοῦ γὰρ χρόνου διελθόντος , γενομένης ἐν θεοῖς περὶ κάλλους ἔριδος ἧς Ἀλέξανδρος ὁ Πριάμου κατέστη κριτής , καὶ διδούσης Ἥρας μὲν ἁπάσης αὐτῷ τῆς Ἀσίας βασιλεύειν , Ἀθηνᾶς δὲ κρατεῖν ἐν τοῖς πολέμοις , Ἀφροδίτης δὲ τὸν γάμον τὸν Ἑλένης , τῶν μὲν σωμάτων οὐ δυνηθεὶς λαβεῖν διάγνωσιν ἀλλ ἡττηθεὶς τῆς τῶν θεῶν ὄψεως , τῶν δὲ δωρεῶν ἀναγκασθεὶς γενέσθαι κριτής , εἵλετο τὴν οἰκειότητα τὴν Ἑλένης ἀντὶ τῶν ἄλλων ἁπάντων , οὐ πρὸς τὰς ἡδονὰς ἀποβλέψας ,   καίτοι καὶ τοῦτο τοῖς εὖ φρονοῦσι πολλῶν αἱρετώτερόν ἐστιν , ἀλλ ὅμως οὐκ ἐπὶ τοῦθ ὥρμησεν , ἀλλ ἐπεθύμησε Διὸς γενέσθαι κηδεστής , νομίζων πολὺ μείζω καὶ καλλίω ταύτην εἶναι τὴν τιμὴν ἢ τὴν τῆς Ἀσίας βασιλείαν , καὶ μεγάλας μὲν ἀρχὰς καὶ δυναστείας καὶ φαύλοις ἀνθρώποις ποτὲ παραγίγνεσθαι , τοιαύτης δὲ γυναικὸς οὐδένα τῶν ἐπιγιγνομένων ἀξιωθήσεσθαι , πρὸς δὲ τούτοις οὐδὲν ἂν κτῆμα κάλλιον καταλιπεῖν τοῖς παισὶν ἢ παρασκευάσας αὐτοῖς ὅπως μὴ μόνον πρὸς πατρὸς ἀλλὰ καὶ πρὸς μητρὸς ἀπὸ Διὸς ἔσονται γεγονότες 0 .
ἠπίστατο γὰρ τὰς μὲν ἄλλας εὐτυχίας ταχέως μεταπιπτούσας , τὴν δ εὐγένειαν ἀεὶ τοῖς αὐτοῖς παραμένουσαν , ὥστε ταύτην μὲν τὴν αἵρεσιν ὑπὲρ ἅπαντος τοῦ γένους ἔσεσθαι , τὰς δ ἑτέρας δωρεὰς ὑπὲρ τοῦ χρόνου μόνον τοῦ καθ αὑτόν 0 .
τῶν μὲν οὖν εὖ φρονούντων οὐδεὶς ἂν τοῖς λογισμοῖς τούτοις ἐπιτιμήσειεν , τῶν δὲ μηδὲν πρὸ τοῦ πράγματος ἐνθυμουμένων ἀλλὰ τὸ συμβαῖνον μόνον σκοπουμένων ἤδη τινὲς ἐλοιδόρησαν αὐτόν ·
ὧν τὴν ἄνοιαν ἐξ ὧν ἐβλασφήμησαν περὶ ἐκείνου ῥᾴδιον ἅπασι καταμαθεῖν 0 .
πῶς γὰρ οὐ καταγέλαστον πεπόνθασιν , εἰ τὴν αὑτῶν φύσιν ἱκανωτέραν εἶναι νομίζουσι τῆς ὑπὸ τῶν θεῶν προκριθείσης ;
οὐ γὰρ δή που περὶ ὧν εἰς τοσαύτην ἔριν κατέστησαν τὸν τυχόντα διαγνῶναι κύριον ἐποίησαν , ἀλλὰ δῆλον ὅτι τοσαύτην ἔσχον σπουδὴν ἐκλέξασθαι , κριτὴν τὸν βέλτιστον , ὅσηνπερ περὶ αὐτοῦ τοῦ πράγματος ἐπιμέλειαν ἐποιήσαντο 0 .
χρὴ δὲ σκοπεῖν ὁποῖός τις ἦν καὶ δοκιμάζειν αὐτὸν οὐκ ἐκ τῆς ὀργῆς τῆς τῶν ἀποτυχουσῶν , ἀλλ ἐξ ὧν ἅπασαι βουλευσάμεναι προείλοντο τὴν ἐκείνου διάνοιαν .
κακῶς μὲν γὰρ παθεῖν ὑπὸ τῶν κρειττόνων οὐδὲν κωλύει καὶ τοὺς μηδὲν ἐξημαρτηκότας ·
τοιαύτης δὲ τιμῆς τυχεῖν ὥστε θνητὸν ὄντα θεῶν γενέσθαι κριτὴν , οὐχ οἷόν τε μὴ οὐ τὸν πολὺ τῇ γνώμῃ διαφέροντα 0 .
θαυμάζω δ εἴ τις οἴεται κακῶς βεβουλεῦσθαι τὸν μετὰ ταύτης ζῆν ἑλόμενον , ἧς ἕνεκα πολλοὶ τῶν ἡμιθέων ἀποθνῄσκειν ἠθέλησαν .
πῶς δ οὐκ ἂν ἦν ἀνόητος , εἰ τοὺς θεοὺς εἰδὼς περὶ κάλλους φιλονικοῦντας αὐτὸς κάλλους κατεφρόνησε , καὶ μὴ ταύτην ἐνόμισε μεγίστην εἶναι τῶν δωρεῶν , περὶ ἧς κ ἀκείνας ἑώρα μάλιστα σπουδαζούσας ;
τίς δ ἂν τὸν γάμον τὸν Ἑλένης ὑπερεῖδεν , ἧς ἁρπασθείσης οἱ μὲν Ἕλληνες οὕτως ἠγανάκτησαν ὥσπερ ὅλης τῆς Ἑλλάδος πεπορθημένης , οἱ δὲ βάρβαροι τοσοῦτον ἐφρόνησαν , ὅσον περ ἂν εἰ πάντων ἡμῶν ἐκράτησαν 0 .
δῆλον δ ὡς ἑκάτεροι διετέθησαν 0 ·
πολλῶν γὰρ αὐτοῖς πρότερον ἐγκλημάτων γενομένων περὶ μὲν τῶν ἄλλων ἡσυχίαν ἦγον , ὑπὲρ δὲ ταύτης τηλικοῦτον συνεστήσαντο πόλεμον οὐ μόνον τῷ μεγέθει τῆς ὀργῆς ἀλλὰ καὶ τῷ μήκει τοῦ χρόνου καὶ τῷ πλήθει τῶν παρασκευῶν ὅσος οὐδεὶς πώποτε γέγονεν .
ἐξὸν δὲ τοῖς μὲν ἀποδοῦσιν Ἑλένην ἀπηλλάχθαι τῶν παρόντων κακῶν , τοῖς δ ἀμελήσασιν ἐκείνης ἀδεῶς οἰκεῖν τὸν ἐπίλοιπον χρόνον , οὐδέτεροι ταῦτ ἠθέλησαν 0 ·
ἀλλ οἱ μὲν περιεώρων καὶ πόλεις ἀναστάτους γιγνομένας καὶ τὴν χώραν πορθουμένην , ὥστε μὴ προέσθαι τοῖς Ἕλλησιν αὐτήν , οἱ δ ᾑροῦντο μένοντες ἐπὶ τῆς ἀλλοτρίας καταγηράσκειν καὶ μηδέποτε τοὺς αὑτῶν ἰδεῖν μᾶλλον ἢ κείνην καταλιπόντες εἰς τὰς αὑτῶν πατρίδας ἀπελθεῖν 0 .
καὶ ταῦτ ἐποίουν οὐχ ὑπὲρ Ἀλεξάνδρου καὶ Μενελάου φιλονικοῦντες , ἀλλ οἱ μὲν ὑπὲρ τῆς Ἀσίας , οἱ δ ὑπὲρ τῆς Εὐρώπης , νομίζοντες , ἐν ὁποτέρᾳ τὸ σῶμα τ οὐκείνης κατοικήσειε , ταύτην εὐδαιμονεστέραν τὴν χώραν ἔσεσθαι 0 1 2 .
τοσοῦτος δ ἔρως ἐνέπεσε τῶν πόνων καὶ τῆς στρατείας ἐκείνης οὐ μόνον τοῖς Ἕλλησι καὶ τοῖς βαρβάροις ἀλλὰ καὶ τοῖς θεοῖς , ὥστ οὐ δὲ τοὺς ἐξ αὑτῶν γεγονότας ἀπέτρεψαν τῶν ἀγώνων τῶν περὶ Τροίαν , ἀλλὰ Ζεὺς μὲν προειδὼς τὴν Σαρπηδόνος εἱμαρμένην , Ἠὼς δὲ τὴν Μέμνονος , Ποσειδῶν δὲ τὴν Κύκνου , Θέτις δὲ τὴν Ἀχιλλέως , ὅμως αὐτοὺς συνεξώρμησαν καὶ συνεξέπεμψαν , ἡγούμενοι κάλλιον αὐτοῖς εἶναι τεθνάναι μαχομένοις περὶ τῆς Διὸς θυγατρὸς μᾶλλον ἢ ζῆν ἀπολειφθεῖσι τῶν περὶ ἐκείνης κινδύνων 0 1 2 .
καὶ τί δεῖ θαυμάζειν , ἃ περὶ τῶν παίδων διενοήθησαν ;
αὐτοὶ γὰρ πολὺ μείζω καὶ δεινοτέραν ἐποιήσαντο παράταξιν τῆς πρὸς Γίγαντας αὐτοῖς γενομένης ·
πρὸς μὲν γὰρ ἐκείνους μετ ἀλλήλων ἐμαχέσαντο , περὶ δὲ ταύτης πρὸς σφᾶς αὐτοὺς ἐπολέμησαν .
εὐλόγως δὲ κ ἀκεῖνοι ταῦτ ἔγνωσαν , κ ἀγὼ τηλικαύταις ὑπερβολαῖς ἔχω χρήσασθαι περὶ αὐτῆς ·
κάλλους γὰρ πλεῖστον μέρος μετέσχεν , ὃ σεμνότατον καὶ τιμιώτατον καὶ θειότατον τῶν ὄντων ἐστίν .
ῥᾴδιον δὲ γνῶναι τὴν δύναμιν αὐτοῦ 0 ·
τῶν μὲν γὰρ ἀνδρίας ἢ σοφίας ἢ δικαιοσύνης μὴ μετεχόντων πολλὰ φανήσεται τιμώμενα μᾶλλον ἢ τούτων ἕκαστον , τῶν δὲ κάλλους ἀπεστερημένων οὐδὲν εὑρήσομεν ἀγαπώμενον ἀλλὰ πάντα καταφρονούμενα , πλὴν ὅσα ταύτης τῆς ἰδέας κεκοινώνηκε , καὶ τὴν ἀρετὴν διὰ τοῦτο μάλιστ εὐδοκιμοῦσαν , ὅτι κάλλιστον τῶν ἐπιτηδευμάτων ἐστίν 0 .
γνοίη δ ἄν τις κ ἀκεῖθεν ὅσον διαφέρει τῶν ὄντων , ἐξ ὧν αὐτοὶ διατιθέμεθα πρὸς ἕκαστον αὐτῶν .
τῶν μὲν γὰρ ἄλλων ὧν ἂν ἐν χρείᾳ γενώμεθα , τυχεῖν μόνον βουλόμεθα , περαιτέρω δὲ περὶ αὐτῶν οὐδὲν τῇ ψυχῇ προσπεπόνθαμεν ·
τῶν δὲ καλῶν ἔρως ἡμῖν ἐγγίγνεται , τοσούτῳ μείζω τοῦ βούλεσθαι ῥώμην ἔχων , ὅσῳ περ καὶ τὸ πρᾶγμα κρεῖττόν ἐστιν .